2.1. “Umumiy o‘rta ta’lim muassasida axborot-kutubxona xizmatini tashkil etish” moduli

1-mavzu. Axborot-kutubxona xizmati ko‘rsatishning ahamiyati va vazifalari 
(2 soat nazariy mashg ‘ulot)

Reja:
1. Axborot-kutubxona	xizmati	ko‘rsatishning asosiy	maqsadi.
2. Axborot-kutubxona	xizmati	ko‘rsatishning asosiy vazifalari.
3. Iste’molchilarga axborot-kutubxona xizmati  ko‘rsatish ahvoli, taraqqiy ettirish yo‘llari va muammolar.
Tayanch iboralar: Axborot-kutubxona, axborot-kutubxona xizmati, axborot-kutubxona xizmati iste’molchilari. 

1.Axborot-kutubxona xizmati iste’molchilarga xizmat ko‘rsatish maqsadi.
Axborot-kutubxona faoliyati - kitob boyliklari va boshqa axborot manbalaridan jamiyat a’zolarining foydalanishini tashkil etish maqsadida davlat, turli jamoat tashkilotlari va xususiy shaxslar tomonidan tashkil etilgan kutubxonalar tizimi bo‘lib, ular o‘zida jamiyatimizda, axborot, madaniy-ma’rifiy va ta’lim berish vazifalarini bajaruvchi soha hisoblanadi. Axborot-kutubxona faoliyati sohasi, boshqa amaliy sohalar kabi o‘zini ilmiy-nazariy asoslariga ega bo‘lishligi talab etiladi. Bu vazifani “Kutubxonashunoslik” fani o‘rganadi.
Axborot-kutubxona xizmati iste’molchilarga xizmat ko‘rsatishning asosiy maqsadi — foydalanuvchilarning axborotga bo‘lgan ehtiyojlarini to‘liq, tezkor va sifatli qondirish, ularning ta’lim olishi, ilmiy izlanishlari, kasbiy faoliyati hamda madaniy saviyasini oshirishga ko‘maklashishdan iborat.
Axborot-kutubxona muassasalari jamiyatning muhim madaniy va ma’rifiy markazlaridan biri hisoblanadi. Ular kitobxonlarni turli xil axborot manbalari bilan ta’minlab, bilim olish jarayonini qo‘llab-quvvatlaydi. Shu sababli kutubxona xizmatining asosiy vazifasi foydalanuvchilarga qulay, samarali va zamonaviy xizmat ko‘rsatishni tashkil etishdir.
Axborot-kutubxona xizmati iste’molchilarga xizmat ko‘rsatishda quyidagi vazifalarni amalga oshiradi:
· foydalanuvchilarga kitoblar, jurnallar, gazeta va elektron resurslar orqali zarur axborotni yetkazib berish;
· axborotni izlash, tanlash va undan foydalanishda maslahat berish;
· kutubxona fondidan samarali foydalanish imkoniyatini yaratish;
· foydalanuvchilarning axborot madaniyatini shakllantirish;
· zamonaviy axborot texnologiyalari yordamida tezkor xizmat ko‘rsatishni tashkil etish.
Axborot-kutubxona xizmati ko‘rsatishning maqsadi va mazmunini aniqlash - kutubxonashunoslik fanidagi eng muhim muammolardan biri hisoblanadi. Maqsad sari intilish axborot-kutubxona xizmati ko‘rsatish jarayonining xarakatga keltiruvchi omili bo‘lib, u boshqa tarkibiy komponentlarni (vositalar, usullar, shakllar va ularni joriy etish darajalarini) bir-biriga bog‘laydi, kutubxonalar, ARM va AKM lar faoliyatining aniq maqsadi va yo‘nalishini hamda yo‘llari va xarakterini belgilaydi. 
      Axborot-kutubxona xizmatining maqsadi jamiyat maqsadlariga bog‘liqdir. Agar jamiyatni aniq maqsad va yo‘nalishlarida noaniqliklar bo‘lsa, hech bir kutubxona, ARM, AKMlar o‘z maqsadlari va yo‘nalishlarini aniq belgilay olmaydilar. Jamiyat  qanday maqsadlar sari ilgari borayotganligini aniq  bilgan taqdirda, axborot- kutubxona xizmatida ham maqsad va yo‘nalishlar belgilanadi. 
     Iste’molchilarga axborot-kutubxona xizmat ko‘rsatishning o‘ziga xos maqsadi va vazifalari iste’molchilar  e’tiborini qozonishga  imkoniyat yaratdi. Iste’molchilarga axborot-kutubxona xizmati ko‘rsatishning vazifalari qanchalik maqsadga muvofiq, to‘g‘ri shakllantirilsa xizmat ko‘rsatish darajasi kamol topib kutubxonalarning taraqqiyoti uchun asosiy omil bo‘ladi. 
	Xulosa qilib shuni aytish mumkinki, iste’molchilarga axborot-kutubxona xizmati ko‘rsatishning asosiy maqsadi — jamiyat a’zolarini axborotga bo‘lgan talab va ehtiyojlarini qondirish, zarur bilim va axborot bilan ta’minlash, ularning intellektual va ma’naviy rivojlanishiga yordam berishdir.
2.Axborot-kutubxona xizmati iste’molchilarga xizmat ko‘rsatish vazifalari.
      Iste’molchilarga axborot-kutubxona xizmati ko‘rsatishning maqsadi va vazifalarini maqsadga muvofiq qo‘llash,  har bir kutubxonachining burchi hisoblanadi. Kutubxonachi tomonidan iste’molchilarga xizmat ko‘rsatishning vazifalari  to‘g‘ri tanlanishi  va unga amal qilish, shuningdek bu ishga ijodiy yondoshish etakchi  ahamiyat kasb etadi. 
Axborot-kutubxona faoliyatining asosiy vazifalari
 (O‘RQ-280, 4-modda)
Axborot-kutubxona faoliyatining asosiy vazifalari quyidagilardan iborat:
· foydalanuvchilarning axborot-kutubxona resurslaridan foydalanishini taʼminlash;
· foydalanuvchilarning intellektual, maʼnaviy-axloqiy, madaniy va taʼlim olish ehtiyojlarini qanoatlantirish uchun shart-sharoitlar yaratish;
· milliy madaniyatni tiklashga va yanada rivojlantirishga koʻmaklashish, madaniy meros obyektlarini saqlash;
     Kutubxonachilar iste’molchilarni har tomonlama barkomol inson bo‘lib rivojlanishlariga yordam ko‘rsatish maqsadida adabiyotlar targ‘ibotini olib boradilar. Ularning qiziqishni qondirish asosiy vazifalaridan biridir. Buning uchun har bir kitobxonni o‘ziga xos hususiyatlarini hisobga olib  barkamollikka asos bo‘lishiga hissa qo‘shadigan eng zarur adabiyotlarni tavsiya etish yo‘llarini belgilaydilar. 
     Kutubxonachilar o‘z oldiga qo‘ygan vazifalarni yaxshi tasavvur etib, axborot-kutubxona xizmati ko‘rsatish vazifalariga o‘zlarining kundalik faoliyatlarida qat’iy amal qilishlari shart. Iste’molchilarga  xizmat ko‘rsatish vazifalari Respublikamizning bugungi ijtimoiy- iqtisodiy, siyosiy, madaniy- ma’rifiy   talabalaridan kelib chiqadi. Hozirgi kunda kutubxonalar, ARM, AKMlarning asosiy vazifasi har tomonlama etuk, salohiyatli,  shaxsni shakllantirishdir. 
     Aqliy kamolot yuksak ilmiylikni, madaniyatlilikni  va nafosatni o‘zida ifodalasa, jismoniy kamolot kitobxonni har tomonlama jismoniy sog‘ligini ifodalaydi. Aqliy va jismoniy kamolotni  kitobxonda uyg‘unlashuvi  barkamollik nishonasidir. Kitobxonning  har tomonlama kamol topishi uni ma’naviy jihatdan ham taraqqiy etishiga ta’sir ko‘rsatadi. Uning zamonaviy bilim  egasi bo‘lishiga, ma’rifatli, madaniyatli shaxs bo‘lishiga olib keladi.  
    Shaxsning har tomonlama  kamolotining chegarasi yo‘q, unga bo‘lgan talab yangi tug‘ilgan orzular singari ko‘payib boraveradi. Betakror intilishda iste’molchining kasb-kori, mutaxassisligi asosiy  omil bo‘lib hizmat qilmog‘i zarur. Shaxsni har tomonlama  kamolotiga kutubxona hamkorlik qiladi va  ta’sir ko‘rsatadi, ammo kitobxonga tazyiq o‘tkazmasdan kitobxonni huquqini  himoya qilgan  holda adabiyotni erkin  tanlash va baholashga imkon yaratishi kerak.  
    Iste’molchilarga xizmat ko‘rsatishning asosiy maqsadi shaxsni har tomonlama kamol topishi. kutubxona, ARM, AKMlarining barcha axborot- kutubxona xizmati ishlarini tashkil etishning  metadologik asosi bo‘lib hizmat qiladi.. Kutubxona, ARM, AKMlari iste’molchilarning yangi qiziqishlarini shakllanishiga, qiziqishini chuqurlashiga va taraqqiy etishiga  yaqindan ko‘maklashadilar. Iste’molchilarni o‘qish doirasini kengayishiga ma’lum miqdorda ta’sir ko‘rsatadilar.Ushbu ishlarni natijalari iste’molchilarni kitob tanlashida, fikrlashini  rivojlanishida, qiziqishini shakllanishida  namoyon bo‘ladi. 
Axborot-kutubxona xizmatining asosiy vazifalaridan biri aholining barcha qatlamini keng qamrab olishidan iborat. Shuningdek kutubxonalarda turli xil kitobxonlarga axborot-kutubxona xizmat ko‘rsatish tizimini takomillashtirish muammosi ham asosiy vazifalardan biri hisoblanadi. Kitobxonlarni o‘qishga, kutubxonaga jalb etishning unumli, samarali yo‘llarini ishlab chiqish vazifasi ham axborot-kutubxona xizmatining muhim ishlaridan biridir.
[bookmark: _GoBack]	Bundan tashqari kutubxonalar, axborot-resurs markazlarini hamda axborot-kutubxona markazlarining kitobxonlarni ilmiy va umummadaniy dunyoqarashini shakllantirish, ta’lim va tarbiyalash, bilim berish, axborotlar bilan ta’minlash, bo‘sh vaqtini to‘g‘ri tashkil qilishdek murakkab vazifasi - axborot-kutubxona xizmati ko‘rsatishni aniq, puxta tashkil etishni talab qiladi.Kitobxonlarga axborot-kutubxona xizmati ko‘rsatish o‘ziga xos jarayon bo‘lib – bu kutubxonada kitobxonlar talabini bevosita bajarishdir. Qolgan barcha jarayonlar kitobxonlar so‘rog‘ini to‘la bajarish, kitobxonlar qiziqishini shakllantirish va takomillashtirishga qaratilgan bo‘ladi.
“Axborot-kutubxona xizmati” tushunchasi iste’molchilarning adabiyotlarga va axborotga bo‘lgan talablarini to‘la va har tomonlama bajarish maqsadida tashkil etilgan o‘zaro bog‘liq va muvofiqlashgan usullarning yig‘indisini anglatadi. 	Buning asosida kitobxonlarni kutubxonaga jalb etish, qiziqishlarini har tomonlama o‘rganish, axborot berish tizimini rivojlantirish, kitobxonlar bilan yakka tartibda ishlash va adabiyotlarni targ‘ib qilish amalga oshiriladi.Axborot-kutubxona xizmati tizimi turli xildagi kutubxonalarini kitobxonlar tarkibiga, kitob fondining mazmuniga, kutubxonalarning moddiy-texnika bazasiga bog‘liq holda tashkil etiladi. Bu tizim kutubxonalar tarmog‘i tashkil etilgan dastlabki yillardanoq shakllanadi va rivojlanib boradi.
	Axborot-kutubxona xizmati ko‘rsatish tizimi statsionar,
nostatsionar va mustaqil xizmat ko‘rsatish shakllaridan iborat. Statsionar
xizmat ko‘rsatish shakllariga bevosita kutubxonaning o‘zida xizmat
ko‘rsatuvchi usullar kiradi: abonement, o‘quv zallari. 
3. Axborot-kutubxona xizmati iste’molchilarga xizmat ko‘rsatish ahvoli, taraqqiy ettirish yo‘llari va muammolar.
      Iste’molchining  umummadaniy dunyoqarashi taraqqiyoti alohida ahamiyatga ega. Iste’molchi jamiyatda o‘zi yashab turgan muhitda bo‘layotgan barcha voqea –hodisalarni haqida axborot olishi shart. Har bir shahsning o‘ziga hos dunyoqarashi mavjud. Dunyoqarash- insonni umumlashgan, tartibga keltirilgan jamiyat, shaxsni bilishi va taraqqiyotni dunyoda tutgan o‘rniga  qarashini tafakkurlash. Dunyoqarash insonda bosqichma-bosqich asta-sekinlik bilan shakllanadigan xususiyat, shaxs o‘zini shaxsiy tajribasiga, fikrlashiga  xayotni, madaniyatni, bilim sohalarini o‘zlashtirishda mustaqil fikrlashga ega bo‘lishidir. 
     Kutubxonalar axborot-kutubxona xizmati ko‘rsatish orqali kitobxonlarning dunyoqarashini takomillashtirishi, ularni hayotni to‘g‘ri tasavvur etishga,  siyosatda, fan-texnikada, badiiy ijodiyotda, barcha amaliy faoliyatda ishonchli yo‘l ko‘rsatuvchi, maslahat beruvchilik vazifasini bajarishi kerak. Insonning dunyoqarashi shakllanishida  turli bilim sohalarini o‘zlashtirganlik alohida ahamiyatga ega.  
Kutubxona - axborot xizmati jarayonida quyidagi yo‘nalishni kuchaytirish orqali barkamol avlod tarbiyasida kutubxonachilar o‘zlarining munosib hissasini qo‘shishlari mumkin:
1) Kutubxona fondida ma’naviy - axloqiy mazmundagi saralangan manbalarning mavjud bo‘lishiga erishish va foydalanuvchilarga tavsiya qila bilish;
2) Kutubxonada tarbiyaviy jarayonlarning ommaviy, guruhli va yakka tartibdagi shakllarining muntazam va ijobiy natijali bo‘lishi;
3) Kutubxonalarning foydalanuvchilar bilan muloqotining doimiy va sifatli tarzda amalga oshirilishi, bilimli, o‘z ishining fidoyilari bo‘lgan mutaxassislar bilan ta’minlanganligi;
4) Mahalliy ziyolilaming faol qatlamining uyushganligi va kutubxonachilar bilan hamkorligi;
5) Kutubxonalarning boshqa ma’naviy, tarbiyaviy muassasalar bilan muntazam hamkorligining yo‘lga qo‘yilganligi.

     Turli bilim sohalaridan xabardor bo‘lishi kitobxonni tabiatga va atrof – muhitga, o‘zi yashayotgan jamiyatga, odamlarga va boshqalarga ijobiy munosabatni shakllantiradi. 
     Hozirda ekologiya masalasi muhim masalalar qatoridan joy oldi. Ekologiya masalasi tobora inson dunyoqarashini shakllanishiga sezilarli ta’sir ko‘rsatmoqda. Inson va tabiat  masalasi abadiy munozaraga sabab bo‘ladigan masalaga aylangan.  
    Axborot-kutubxona xizmati ko‘rsatish jarayonida kutubxonalar faoliyati ularda shunday ekologik tasavvurni  shakllantirishi   kerakki, inson tabiatdan  ustun degan g‘oyadan ularni asta-sekin qaytarmoq kerak. Tabiatga alohida  munosabatda bo‘lish ruhida va uni qo‘riqlash va asrash zarurligi haqida fikr shakllansin. Buning uchun tabiatshunoslikka oid  adabiyotlar targ‘ibotini rivojlantirish zarur. Buni o‘z navbatida  texnikadan ajratilgan holda  amalga oshirib bo‘lmaydi. Kutubxonalar texnika taraqqiyotini so‘nggi yutuqlarini ham targ‘ib qiladilar. Jamiyatga ilmiy texnika taraqqiyoti ham ta’sir ko‘rsatmoqda. 
	Axborot-kutubxona xizmati ko‘rsatishning ahamiyati zamon talablariga javob beradigan, foydalanuvchilarning axborot ehtiyojlarini to‘liq qondirishga qaratilgan faoliyatni tashkil etishdan iboratdir. Shaxsning axborot madaniyati va mutolaa madaniyatini rivojlantirishga qaratilgan bu xizmatlar, nafaqat bilim olish jarayonini osonlashtiradi, balki ijtimoiylashuv va kasbiy o‘sish jarayonida ham muhim rol o‘ynaydi.

Savollar: 
1. Axborot-kutubxona xizmati deganda nimani tushinasiz? 
2. Axborot-kutubxona xizmati iste’molchilarga xizmat ko‘rsatish maqsadi nimadan iborat? 
3. Axborot-kutubxona xizmati iste’molchilarga xizmat ko‘rsatish vazifalari nimadan iborat? 
4. Axborot-kutubxona xizmati iste’molchilarga xizmat ko‘rsatish ahvoli, taraqqiy ettirish yo‘llari xaqida gapirib bering. 
5. Axborot-kutubxona xizmati iste’molchilarga xizmat ko‘rsatish ahvoli, taraqqiy ettirish jarayonida qanday muammolar mavjud? 

